CELEX: 62010CN0050
Language: el
Date: 2010-01-29 00:00:00
Title: Υπόθεση C-50/10: Προσφυγή της 29ης Ιανουαρίου 2010 — Ευρωπαϊκή Επιτροπή κατά Ιταλικής Δημοκρατίας

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/24
            
         Προσφυγή της 29ης Ιανουαρίου 2010 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-50/10)
   2010/C 100/36
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Alcover San Pedro και C. Zadra)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, παραλείποντας να θεσπίσει τα αναγκαία μέτρα για να διασφαλισθεί ότι οι αρμόδιες αρχές θα επιτύχουν, με τις άδειες που χορηγούνται κατά τα άρθρα 6 και 8 ή με επανεξέταση, οσάκις ενδείκνυται, και αναθεώρηση, οσάκις απαιτείται, των όρων αδείας, να λειτουργούν όλες οι υφιστάμενες εγκαταστάσεις, κατά την έννοια του άρθρου 2, παράγραφος 4, της οδηγίας 2000/1/ΕΚ (1) του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης, κατά τρόπο σύμφωνο με τις προδιαγραφές των άρθρων 3, 7, 9, 10 και 13, του άρθρου 14, στοιχεία α' και β', και του άρθρου 15, παράγραφος 2, της ίδιας οδηγίας, παρέβη τις υποχρεώσεις που υπέχει από το άρθρο 5, παράγραφος 1, της οδηγίας αυτής·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 5, παράγραφος 1, της οδηγίας ορίζει ότι τα κράτη μέλη θεσπίζουν τα αναγκαία μέτρα για να διασφαλισθεί ότι οι αρμόδιες αρχές θα επιτύχουν, με τη χορήγηση αδειών κατά τα άρθρα 6 και 8 ή με επανεξέταση, οσάκις ενδείκνυται, και αναθεώρηση, οσάκις απαιτείται, των όρων αδείας, να λειτουργούν οι κατά το άρθρο 2, παράγραφος 4, της οδηγίας υφιστάμενες εγκαταστάσεις κατά τρόπο σύμφωνο με τις προβλεπόμενες από την ίδια οδηγία προδιαγραφές, το αργότερο την 30ή Οκτωβρίου 2007.
   Εντούτοις, τον Ιανουάριο του 2010, και ειδικότερα κατά την ημερομηνία ασκήσεως της υπό κρίση προσφυγής, η Ιταλική Κυβέρνηση δεν έχει ακόμη εκπληρώσει πλήρως τις υποχρεώσεις που υπέχει από το άρθρο 5, παράγραφος 1, της οδηγίας.
   
      (1)  EE L 24, σ. 8.